Բոինգ 737 ինքնաթիռի աղետ Մուանի օդանավակայանում

**Բոինգ 737 ինքնաթիռի աղետ Մուանի օդանավակայանում**, խոշոր ավիավթար, որը տեղի է ունեցել 2024 թվականի դեկտեմբերի 29-ի առավոտյան՝ Հարավային Կորեայում։ Ըստ նախնական տվյալների՝ ինքնաթիռը բախվել է թռչունների երամին։

«Jeju Air» ավիաընկերության Բոինգ 737-800 օդանավը, որը կատարել է թռիչք Բանգկոկից Մուան, նշանակման կետում վայրէջք կատարելու ժամանակ դուրս է եկել թռիչքուղուց և բախվել օդանավակայանի ցանկապատին։ Օդանավում գտնվող 181 հոգուց (175 ուղևոր և 6 անձնակազմի անդամ) ողջ է մնացել միայն երկու հոգի։

2216 չվերթի աղետը դարձել է երկրորդ ամենամեծ ավիավթարը Հարավային Կորեայի քաղաքացիական ավիացիայի պատմության մեջ՝ 1997 թվականին Գուամում տեղի ունեցած Boeing 747-ի աղետից հետո, որի հետևանքով զոհվել էր 228 մարդ։ Աղետը «Jeju Air» ավիաընկերության պատմության մեջ եղել է առաջին ավիավթարը և 2024 թվականի ամենամահաբերը։

## Ինքնաթիռ

Բոինգ 737-8AS ինքնաթիռն արտադրվել է 2009 թվականին՝ HL8088 գրանցմամբ։ Այն ունեցել է երկու CFM International CFM56-7B շարժիչ։ Նախնական շրջանում այն շահագործվել է «Ryanair» ավիաընկերության կողմից, իսկ 2017 թվականին փոխանցվել է «Jeju Air» ավիաընկերությանը։

## Ուղևորներ և անձնակազմ
Ինքնաթիռի 175 ուղևորից երկուսը եղել է Թայլանդի քաղաքաց, իսկ մնացած 173-ը՝ Հարավային Կորեայի։ Ամենածեր ուղևորը ծնվել էր 1946 թվականին, իսկ ամենաերիտասարդը՝ 2021 թվականին։ Ինքնաթիռում գտնվող 181 մարդկանցից 82-ը եղել է տղամարդ, 93-ը՝ կին։ Նրանցից հինգը եղել է 10 տարեկանից փոքր։

Օդաչուն «Jeju Air»-ում աշխատել է 2019 թվականից և ունեցել է ավելի քան 6․820 ժամ թռիչքի փորձ։ Օդաչուի օգնականը՝ 1․650 ժամ թռիչքի փորձ։

Երկու փրկվածները եղել են բորտուղեկցորդներ, որոնք գտնվել են ինքնաթիռի հետևի հատվածում։ Նրանք եղել են գիտակից վիճակում։ Նրանք ստացել են միջինից մինչև ծանր աստիճանի վերքեր, այդ թվում՝ մեկը կողոսկրերի, ուսի և ողնաշարի վերին հատվածի կոտրվածքներ, մյուսը՝ կոճի և գլխի վնասվածք։ Երկուսն էլ սկզբում բուժում են ստացել Մոկպոյի հիվանդանոցներում, այնուհետև տեղափոխվել Սեուլի հիվանդանոց։

## Իրադարձությունների ժամանակագրություն
Ինքնաթիռը Բանգկոկի Սուվառնաբումի միջազգային օդանավկայանից օդ է բարձրացել UTC+7:00 ժամանակով 2:11-ին։ Օդանավում գտնվել է 181 մարդ՝ 175 ուղևոր և անձնակազմի 6 անդամ։ Հարավային Կորեայի հողի, տրանսպորտի և ծովային հարցերի նախարարության տվյալներով՝ օդային շարժման կառավարումը մինչ աղետը նախազգուշացրել էր անձնակազմին թռչունների հետ բախման հնարավորության մասին և թույլատրել է ինքնաթիռին վայրէջք կատարել այլ վայրում։ Աղետը տեղի է ունեցել UTC+9:00 ժամանակաըթացքում։

Ինքնաթիռը դուրս է եկել թռչքուղու սահմաններից և բախվել բետոնե պատին, երբ անձնակազմը փորձել է վայրէջք կատարել ինքնաթիռը։ Բախումից հետո ինքնաթիռը բաժանվել է մի քանի մասի և բռնկվել։

Աղետի հետևանքները վերացնելու համար դեպքի վայր են ուղարկվել մի քանի տասնյակ հրշեջ մեքենա և մի քանի ուղղաթիռ՝ մոտ 1560 հրշեջներով, ոստիկաններով, զինվորականներով և այլ փրկարարներով։

Հրդեհը մարվել է 43 րոպեի ընթացքում։ Թռիչքային տվյալների գրանցիչները հայտնաբերվել են նույն օրը։ Գրանցիչներից մեկը մասամբ վնասվել է, իսկ խցիկի ձայնագրիչը մնացել է ամբողջական։

Ժամը 13:36-ին հրշեջները անցել են զոհերի մարմինների որոնման գործողություններին։ Դեպքի վայրում ստեղծվել է ժամանակավոր դիարան, իսկ օդանավակայանում՝ սպասասրահ ուղևորների հարազատների համար։ Յուրաքանչյուր ընտանիքի կցվել է քաղաքացիական ծառայող՝ աջակցություն ցուցաբերելու համար։ Ավելի ուշ հարազատները ժամանակավորապես տեղավորվել են Մոկպոյի ազգային համալսարանի հանրակացարաններում։

Դեկտեմբերի 30֊ին ժամը 00:10-ին Հարավային Ջոլայի նահանգապետ Կիմ Յունգ-Ռոկը հայտնել է, որ ճանաչվել է 120 մարմին։ 159 մարմնի համար վերցրվել են մատնահետքեր, իսկ մնացած 20-ը ճանաչվելու են ԴՆԹ անալիզի միջոցով։

## Միջազգային արձագանքներ
Թայլանդի վարչապետ Պաեթոնգթարն Շինավաթրան, Գերմանիայի կանցլեր Օլաֆ Շոլցը, Ուկրաինայի նախագահ Վոլոդիմիր Զելենսկին, Ճապոնիայի վարչապետ Շիգերու Իշիբան, և Չինաստանի նախագահ Սի Ցզինպինը իրենց ցավակցությունն են հայտնել զոհերի ընտանիքներին։

## Ծանոթագրություններ

## Արտաքին հղումներ
* Описание катастрофы на Aviation Safety Network

Կատեգորիա:2024 Հարավային Կորեայում
Կատեգորիա:Ավիապատահարներ
Կատեգորիա:Հարավային Կորեայի պատմություն